Saarbrücken

Saarbrücken is de Hööftstadt un eenzigst Grootstadt van dat Bundsland Saarland. De Universitätsstadt, de 1909 ut de dree Städer Saarbrücken, St. Johann un Malstatt/Burbach entstahn is, is ok dat politisch, wertschaplich un kulturell Zentrum vun dat Land. 

In Saarbrücken leven 179.315http://www.saarbruecken-radar.de/home/saarbruecken-in-zahlen/ Inwahner (Stand: 31.12.2008) up en Flach vun 167,07 km². De Stadt is ünnerdeelt in veer Stadtbezirke mit 20 Stadtdeelen. 

 De Naam vun de Stadt 
De Naam vun de Stadt hett nix mit dat modern Woort för Brügg to doon, denn as de Oort eerstmals erwähnt wurrn is, geev dat noch kien Brügg över de Saar. De hüdige Old Brügg is eerst 500 Johr later baut wurrn. Wohrschienlich kummt also de Naam Sarabrucca ut de Beteknung Borgfelsen (= Brocken), aber genau weet man dat ok woll nich. En anner Erklärung, de aber nicht belegt ist, geiht torüch up de Beteknung bruco, wat sovöl as Sump heeten deiht, un de umgebend natt Rebeeden beteken de. In de nedderdüütsche Spraak heet sowat ok woll Brook, Broich, Brauck. Als Bewies kunn de Stadtdeel St.Johann, de up hoochdüütsch Bruchwiesen heeten hett un wat ok en sumpig Rebeet ween hett. Up franzöösch heet de Stadt Sarrebruck.

De Inwahner heeten Saarbrücker (up saarländsch Dialekt Saarbrigga), un nich Saarbrückener. Dat heet to'n Bispeel ok Saarbrücker Zoo un nich Saarbrückener Zoo.

 Historie 
Saarbrücken wurr in en Schenkungsoorkunn Kaiser Ottos III. in dat Johr 999 eerstmals as Königsborg „castellum Sarabrucca“ erwähnt, de dem Bistum Metz schunken wurrd. An disse Stee existeer aber all vördem en Siedlung vun den Mediomatriker.

Bekannt Lüüd ut de Stadt
 Jonas Hector (*1990), Footballnatschonalspeler
 Claudia Kohde-Kilsch (*1963), Tennisspelerin
 Ernst-Ludwig Loewel (1906-1997), Agrawetenschapler
 Hans Egon Reinert (1908-1959), düütsch Politiker un Ministerpräsident

 Borns 

Kategorie:Oort
Kategorie:Saarland
Kategorie:Hööftstadt (düütsche Bundslänner)
Kategorie:Stadt